

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.8** | 2024. gada 30. maijā |

**35.**

**Par izstāšanos no** **biedrības “Vidzemes tūrisma asociācija”**

2024. gada 11. aprīlī Ogres novada pašvaldībā (turpmāk - Pašvaldība) saņemts biedrības “Vidzemes tūrisma asociācija” reģistrācijas Nr. 40008031761, adrese: Pils laukums 1, Cēsis, Cēsu novads, LV-4101 (turpmāk – VTA) e-pasts par sadarbības formas precizēšanu (reģistrēts Pašvaldībā ar Nr. 2-4.3/748).

VTA ierosina mainīt līdzšinējo sadarbības formu, lai nodrošinātu turpmāku efektīvu sadarbību ar pašvaldībām - VTA biedriem. Pēc būtības pašvaldībai tiek piedāvāts izstāties no VTA un noslēgt sadarbības līgumu.

VTA norāda, ka saskaņā ar Publisko iepirkumu likuma (turpmāk – PIL) 1. panta pirmās daļas 19. apakšpunktu, tā atbilst “pasūtītāja” definīcijai, jo tā ir privāto tiesību juridiskā persona, kurai darbību vairāk par 50 procentiem finansē publiska persona vai tās institūcija un tās pārvaldību uzrauga publiskas personas vai tās institūcijas, respektīvi VTA biedri. Tādējādi VTA rīkotos iepirkumos jāpiemēro PIL normas, kas būtiski ietekmē VTA administratīvo un finansiālo kapacitāti. Lai novērstu draudus VTA darbības mērķu sasniegšanai, tās biedriem – publiskajām personām un to institūcijām, ir nekavējoties jāizstājas no biedrības, lai tā vairs neatbilstu PIL 1. panta pirmās daļas 19. apakšpunkta terminam “pasūtītājs”, un uz to vairāk neattiektos PIL regulējums.

Pašvaldības dome 2023. gada 29. jūnijā pieņēma lēmumu “Par dalības saglabāšanu biedrībā “Vidzemes tūrisma asociācija”” (protokols Nr. 10; 34) (turpmāk – Lēmums). Saskaņā ar Lēmuma 2. punktu pašvaldība nolēma saglabāt dalību VTA, līdz ar to pašvaldība ir tās biedrs.

Pamatojoties uz iepriekš teikto un saskaņā ar Pašvaldību likuma 10. panta pirmās daļas 9. punktu un Biedrību un nodibinājumu likuma 30. pantu

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Ogres novada pašvaldība izstājas no dalības biedrībā “Vidzemes tūrisma asociācija”, reģ. Nr. 40008031761, ar 2024. gada 3. jūniju.
2. Uzdot Ogres novada pašvaldības Centrālās administrācijas Kancelejai informēt biedrību “Vidzemes tūrisma asociācija” par šo lēmumu.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)